431.01 REGOLAMENTI DWAR L-ATT DWAR IL-KUNSILL MALTI GĦALL-IŻVILUPP EKONOMIKU U SOĊJALI (KUMITAT TAS-SOĊJETÀ ĊIVILI) L-AVVIŻ LEGALI 206 tal-2012. L-AVVIŻ LEGALI 206 tal-2012. 1. It-titolu ta’ dawn ir-regolamenti hu r-Regolamenti dwar l-Att dwar il-Kunsill Malti għall-Iżvilupp Ekonomiku u Soċjali (Kumitat tas-Soċjetà Ċivili). Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra- " Att " tfisser l-Att dwar il-Kunsill Malti għall-Iżvilupp Ekonomiku u Soċjali; Kap. 431 " Kummissarju " tfisser il-Kummissarju għal Organizzazzjonijiet Volontarji maħtur skont l-Att dwar l-Organizzazzjonijiet Volontarji; Kap. 492 " Kumitat " tfisser il-Kumitat tas-Soċjetà Ċivili stabbilit skont id-dispożizzjonijiet tal-Att; "Kunsill" tfisser il-Kunsill Malti għall-Iżvilupp Ekonomiku u Soċjali stabbilit skont l-Att; "diżabilità " tfisser nuqqas fiżiku, mentali, intellettwali jew sensorju għal żmien twil li flimkien ma’ ostakli diversi, jista’ jillimita lil persuna milli tipparteċipa b’mod sħiħ u effettiv fis-soċjetà b’mod ugwali daqs l-oħrajn; "iskritta " tfisser iskrizzjoni mal-Kummissarju għal Organizzazzjonijiet Volontarji skont l-Att dwar l-Organizzazzjonijiet Volontarji liema iskrizzjoni tkun fis-seħħ għal aktar minn sena qabel x isejħa għal nominazzjonijiet kif imfisser fir-regolament 5; Cap. 492 " Assoċjazzjoni tal-Kunsilli Lokali " tfisser l-Assoċjazzjoni tal-Kunsilli Lokali rikonoxxuta skont l-artikolu 37(3) tal-Att dwar Kunsilli Lokali; "reġistru " tfisser ir-reġistru li jinżammmiċ-Chair person tal-Kunsill skont ir-regolament 4. 3. (1) Il-Kumitat stabbilit skont id-dispożizzjonijiet tal-artikolu 6 tal-Att ikun magħmul minn satnax-il persuna (12) nominati jew eletti mill-organizzazzjonijiet li jirrappreżentaw dawk is-setturi li huma identifikati fis-sub regolament (2). (2) L-organizzazzjonijiet li jkunu eliġibbli li jinnominaw jew jeleġġu persuna waħda biex tirrappreżentahom fuq il-Kumitat għandhom ikunu mis-setturi ta’ attività li ġejjin fi ħdan is-soċjetà ċivili: (a) l-affarijiet tal-konsumatur; (b) is-saħħa, l-anzjani u l-pensjonanti; (ċ) l-ugwaljanza tas-sessi; (d) il-professjonijiet; (e) iż-żgħażagħ u l-istudenti; (f) l-isports; (g) l-agrikoltura, l-affarijiet rurali u s-sajd; (h) il-ħarsien u t-titjib tal-ambjent, inkluża l-protezzjoni tal-annimali, tal-kultura, l-arti u l-wirt nazzjonali; (i) persuni b’diżabilità; (j) l-edukazzjoni, l-avvanz soċjali u fil-komunità; (k) kunsilli lokali; u (l) organizzazzjonijiet volontarji oħra li huma iskritti li mhumiex rappreżentati u li ma jipparteċipawx fis-setturi ta’ attività fuq imsemmija fi ħdan is-soċjetà ċivili. 4. (1) Organizzazzjoni volontarja li hi iskritta tista’ tindika l-interess tagħha biex tipparteċipa fin-nomina u fl-elezzjoni ta’ rappreżentanti fil-Kumitat f’kull żmien permezz ta’ avviż bil-miktub liċ-Chair person tal-Kunsill. (2) L-organizzazzjoni għandha tagħti dettalji sħaħ dwar isimha, l-indirizz sħiħ tal-uffiċċju reġistrat tagħha u l-indirizz fejn tirċievi l-posta u n-numru tagħha ta’ identifikazzjoni VO u għandha tispeċifika s-settur primarju ta’ attività fi ħdan s-soċjetà ċivili li taħtha tixtieq tkun klassifikata skont ir-regolament 3(2). (3) Iċ-Chair person tal-Kunsill għandu jgħarraf bil-miktub li jkun irċieva l-avviż. (4) Iċ-Chair person tal-Kunsill għandu jivverifika mal-Kummissarju li organizzazzjoni tkun iskritta u eliġibbli għall-finijiet ta’ dawn ir-regolamenti. (5) Iċ-Chair person tal-Kunsill għandu jżomm reġistru ta’ organizzazzjonijiet eliġibbli għall-finijiet ta’ dawn ir-regolamenti. Ir-reġistru għandu jkun organizzat skont is-settur ta’ attività fi ħdan is-soċjetà ċivili indikat fl-avviż sottomess mill-organizzazzjoni rilevanti skont dan ir-regolament. (6) Ir-reġistru għandu jkun disponibbli għall-pubbliku fuq is-sit tal-web tal-Kunsill. (7) Jekk organizzazzjoni volontarja jkollha dubju dwar għal liema settur primarju ta’ attività fi ħdan is-soċjetà ċivi li tkun tappartjeni, dik l-organizzazzjoni volontarja tista’ tapplika għal deċiżjoni miċ-Chair person tal-Kunsill dwar dik il-kwistjoni. Iċ-Chair person tal-Kunsill għandu jiddeċiedi dwar din il-kwistjoni wara li jikkonsulta mal-Kummissarju. Jekk ikun hemm dubju raġonevoli dwar għal liema settur dik l-organizzazzjoni volontarja tappartjeni, dik l-organizzazzjoni għandha tiġi inkluża taħt ir-regolament 3(2)(l). (8) Id-dispożizzjonijiet ta’ dan ir-regolament ma japplikawx għall-Assoċjazzjoni ta’ Kunsilli Lokali. 5. (1) Iċ-Chair person tal-Kunsill u s-Segretarju Eżekuttiv tal-Kunsill għandhom, permezz ta’ avviż bil-miktub, mibgħut individwalment jew permezz tal-publikazzjoni f’żewġ gazzetti, li waħda minnhom tkun bl-ilsien Malti u l-oħra bl-ilsien Ingliż, jistiednu: (a) kull organizzazzjoni li tkun tagħmel parti mis-settur ta’ attività fi ħdan is-soċjetà ċivili kif elenkata fir-reġistru; u (b) l-Assoċjazzjoni tal-Kunsilli Lokali; biex jinnominaw bil-miktub persuni biex jirrappreżentaw dawk is-setturi fuq il-Kumitat. (2) Meta s-settur jinnomina żewġ persuni biss, wieħed bħala rappreżentant u l-ieħor bħala sostitut, liema persuni għandhom jiġu mfissra skont hekk, dawk il-persuni għandhom jiġu aċċettati miċ-Chair person tal-Kunsill bħala li ġew validament nominati għal dawk il-karigi. (3) Meta s-settur jinnomina aktar minn żewġ persuni, iċ-Chair person tal-Kunsill u s-Segretarju Eżekuttiv għandhom jorganizzaw elezzjoni u l-persuna li tikseb l-ogħla għadd ta’ voti validimitfugħin fi ħdan dak is-settur għandha tkun ir-rappreżentant u l-persuna li tikseb it-tieni l-ogħla għadd ta’ voti validimitfugħin fi ħdan dak is-settur għandha tkun is-sostitut. L-istess għandu japplika meta s-settur jinnomina żewġ persuni biss iżda ma jkunx hemm ftehim fi ħdan dak is-settur dwar min għandu jimla’ l-kariga ta’ rappreżentant u min għandu jimla’ dik ta’ sostitut. (4) Kull settur ikun intitolat jeleġġi rappreżentant wieħed u sostitut wieħed. (5) Fil-każ ta’ riżenja jew irtirar ta’ xi rappreżentant, is-sostitut għandu jokkupa l-kariga tar-rappreżentant li jkun irreżenja jew irtira għall-perjodu ta’ żmien li jkun fadal fir-kariga ta’ dak ir-rappreżentant, u s-settur għandu jinnomina persuna biex tokkupa l-kariga ta’ sostitut, jew jekk tkun saret elezzjoni oriġinarjament, il-persuna li tkun kisbet l-ogħla għadd ta’ voti validi li jmiss mitfugħin fi ħdan dak is-settur għandha tkun is-sostitut għal dak il-perjodu wkoll. (6) Fil-każ ta’ riżenja jew irtirar ta’ xi sostitut, is-settur għandu jinnomina persuna biex tokkupa l-kariga ta’ sostitut, jew jekk tkun saret elezzjoni oriġinarjament, il-persuna li tkun kisbet l-ogħla għadd ta’ voti validi li jmiss mitfugħin fi ħdan dak is-settur għandha tkun is-sostitut għall-perjodu li jkun fadal ta’ dak is-sostitut. (7) Fil-każ tas-settur li jirrappreżenta organizzazzjonijiet involuti ma’ persuni b’diżabilità, is-settur jista’ jinnomina direttament ir-rappreżentant u s-sostitut tiegħu kif imfisser fis-sub regolament (2); iżda jekk ikun hemm il-ħtieġa li ssir elezzjoni, minkejja s-subregolament (3), għandhom jiġu maħtura l-kandidati li jkollhom diżabilità, fuq il-bażi tal-għadd ta’ voti validimitfugħin fi ħdan dak is-settur, bi preferenza fuq persuni oħra li ma jkollhomx diżabilità wkoll jekk dawn jiksbu aktar voti. (8) Fin-nuqqas li jiġu eletti żewġ persuni b’diżabilità biex jaġixxu bħala rappreżentant u sostitut, allura l-persuni li jiksbu l-ogħla għadd ta’ voti validimitfugħin fi ħdan dak is-settur għandhom jiġu eletti f’dawk il-karigi skont dan ir-regolament. (9) Fil-każ ta’ riżenja jew irtirar ta’ xi rappreżentant jew sostitut, il-preferenza fuq imsemmija għandha tapplika mutatis mutandis. (10) Fil-każ tal-Assoċjazzjoni dwar il-Kunsilli Lokali, l-Assoċjazzjoni għandha tinnomina direttament persuna waħda biex tirrappreżenta l-kunsilli lokali fil-Kumitat u sostitut wieħed. 6. Membri tal-Kumitat. (1) Il-persuni nominati jew eletti biex jirrappreżentaw kull settur skont dawn ir-regolamenti għandhom jiġu maħtura bħala membri tal-Kumitat mill-Prim Minisrtru, wara li jirċievi l-parir mogħti skont l-artikolu 6(2) tal-Att, permezz ta’ Avviż maħruġ mill-Prim Ministru u ppubblikat fil-Gazzetta, liema Avviż jelenka l-imsemmija membri tal-Kumitat, u jidentifika kemm ir-rappreżentanti kif ukoll is-sosti tuti. (2) Il-ħatriet isiru għal perjodu ta’ sentejn li għandu jibda fid-data tal-Avviż. 7. (1) Iċ-Chair person tal-Kumitat għandu jiġi elett mill-membri tal-Kumitat minn fosthom b’maġġoranza sempliċi, għal perjodu ta’ sentejn. L-elezzjoni għandha ssir fl-ewwel laqgħa tal-Kumitat. (2) Iċ-Chair person tal-Kumitat jista’ jitlob xi waħda mill-persuni nominati jew eletti bħala rappreżentanti jew, fl-assenza tagħhom, is-sosti tuti tagħhom, biex: (a) jaġixxu bħala s-sostitut tiegħu fil-Kunsill u jattendu laqgħat minfloku meta ma jkunx jista’ jattendi, u f’dan il-każ dik il-persuna jkollha d-dritt li tivvota minflok iċ-Chair person tal-Kumitat fi kwistjonijiet li jkunu qed jiġu diskussi fil-Kunsill; jew (b) jgħinuh fil-laqgħat tal-Kunsill, u f’dan il-każ dik il-persuna ma jkollhiex id-dritt li tivvota iżda għandha tattendi l-laqgħat tal-Kunsill bħala osservatur. (3) Iċ-Chair person tal-Kumitat għandu jagħżel persuna minn fost il-persuni nominati jew eletti bħala rappreżentanti jew, fin-nuqqas ta’ dawn, minn fost is-sosti tuti tagħhom, biex taġixxi bħala s-sostitut tiegħu jew bħala l-assi stent tiegħu, kif ikun il-każ, fid-diskrezzjoni assoluta tiegħu, u din id-deċiżjoni tkun tiddependi minn:(a) is-suġġett li ser issir diskussjoni fuq u fil-Kunsill; u (b) is-settur ta’ attività fi ħdan is-soċjetà ċivili li dik il-persuna tirrappreżenta. 8. Proċedura. Il-Kumitat ikollu s-setgħa jirregola l-proċedura tiegħu stess b’mod konsistenti mal-Att u kull regolament magħmul taħtu u regoli ta’ ordni aċċettati b’mod ġenerali. 9. Laqgħat. (1) Il-Kumitat għandu jiltaqa’ għallinqas darba fix-xahar f’dak il-ħinu f’dik id-data kif jista’ jiġi deċiż u notifikat lill-membri għal dak il-għan miċ-Chair person tal-Kumitat. Il-ħin u d-data li fihom isiru l-laqgħat għandhom jiġu notifikati wkoll liċ-Chair person tal-Kunsill fl-istess ġurnata meta jiġu notifikati lill-membri tal-Kumitat. Iċ-Chair person tal-Kunsill jista’ jattendi għall-laqgħat tal-Kumitat bħala osservatur. (2) Il-laqgħat tal-Kumitat għandhom jinżammu f’post magħżul miċ-Chair person tal-Kunsill. 10. Quorum. Il-quorum għal laqgħa jkun għadd ta’ membri li jirrappreżentaw ħamsin fil-mija u wieħed tal-membri kollha tal-Kumitat. Jekk fi żmien nofssiegħa mill-ħin appuntat għal-laqgħa ma jkunx hemm quorum, il-laqgħa tiġi aġġornata għal dik il-ġurnata, ħinu post oħra kif iċ-Chair person tal-Kumitat jista’ jindika minn qabel fl-avviż li jsejjaħ l-laqgħa aġġornata, u liema laqgħa aġġornata ma għandhiex tinżamm aktar minn sebat ijiem wara d-data tal-laqgħa oriġinali. Jekk fil-laqgħa aġġornata ma jkunx hemm quorum fi żmien nofssiegħa mill-ħin appuntat għal-laqgħa, il-membri preżenti għal dik il-laqgħa għandhom jikkostitwixxu quorum. 11. Segretarju Eżekuttiv. (1) Is-Segretarju Eżekuttiv tal-Kunsill ikun is-Segretarju Eżekuttiv tal-Kumitat. Il-funzjonijiet tas-Segretarju Eżekuttiv huma li:(a) iżomm il-minuti tal-laqgħat tal-Kumitat; u (b) iżomm record tal-membri preżenti għal-laqgħa, il-membri li jkunu assenti u l-membri li jkunu skużati. (2) Is-Segretarju Eżekuttiv tal-Kunsill jista’ jinnomina xi persuna oħra mill-impjegati tal-Kunsill biex jattendu l-laqgħat tal-Kumitat fl-assenza tiegħu u biex jaqdu l-funzjonijiet kollha ta’ Segretarju Eżekuttiv tal-Kumitat. 12. Minuti. Il-minuti tal-proċeduri ta’ kull laqgħa għandhom jinżammu mis-Segretarju Eżekuttiv tal-Kumitat u għandhom jinqraw u jiġu approvati fil-bidu tal-laqgħa ta’ wara. Il-minuti approvati għandhom ikunu aċċessibbli f’kull ħin għall-membri tal-Kumitat. Jekk ikun hekk mitlub, is-Segretarju Eżekuttiv tal-Kumitat għandu jara li dawk il-minuti approvati jkunu disponibbli għall-membri tal-Kunsill. 13. Segretarjat. Il-Kunsill għandu jipprovdi s-Segretarjat tal-Kumitat.